અમદાવાદની ખાનગી હૉસ્પિટલમાં દાખલ થયા બાદ સવારે ૧૧ વાગ્યે તેમણે તાબડતોબ એક પ્રેસ કોન્ફરન્સ બોલાવી હતી. તેમણે ભાવુક બનીને એવું બયાન આપ્યું હતું કે મારા એન્કાઉન્ટરનું કાવતરું ઘડવામાં આવ્યું છે. મારા અવાજને દબાવવાનો પ્રયાસ થઈ રહ્યો છે, પણ હું હિન્દુ એકતા, ગૌ હત્યા અને રામ મંદિરના મુદ્દે છેવટ સુધી લડતો રહીશ. ડૉ. તોગડિયાએ સેન્ટ્રલ આઈબી પર નિશાન તાકી એવું કહ્યું હતું કે અનેક જૂના કેસો ફરી ખોલવામાં આવી રહ્યા છે જેની મને જાણ પણ નથી.